Celebrate Everything Acid Waveform Hat BL / WH
Audioengine A2+ Wireless Speaker Pair (Red)
IK Multimedia iLoud Micro Monitor Pair (Black)
Divoom Tivoo Pixel Art Speaker (Black)
EarthQuaker Devices OctoSkull Beanie
Divoom Timoo Pixel Art Speaker (Green)
IK Multimedia iLoud Micro Monitor Pair (White)
IK Multimedia iLoud Portable Personal Speaker
Divoom Timoo Pixel Art Speaker (Black) Hoe kommunikeer jy met jou volwasse kind? - Jou Gesin | Solidariteit WêreldJou Gesin | Solidariteit Wêreld
Tuis › Artikels › Hoe kommunikeer jy met jou volwasse kind?
Baie ouers van volwasse kinders vergeet soms dat hul kinders nou op hul eie voete kan staan, self besluite kan neem en vir hulself kan dink. Dit beïnvloed die manier waarop ons met hulle kommunikeer en dikwels versuur dit ouer-kind-verhoudings.
“As dit ons doelwit is om ʼn gesonde, volwasse verhouding met ons volwasse kinders te bevorder, moet ons dit oorweeg om ʼn aanpassing te maak in die manier waarop ons met hulle kommunikeer.” (Pope Goris, 2007:72)
Om wrywing te voorkom en eerder jou verhouding met jou volwasse kinders te verstewig, hou die volgende in gedagte:
Skep ʼn grondslag vir positiewe kommunikasie deur hulle te prys vir dit wat hulle na jou mening goed doen, soos die manier waarop hulle hul kinders opvoed. Jou goedkeuring is steeds vir hulle belangrik.
Familiebande is nie ʼn rede vir onbedagsame of neerhalende kommunikasie nie.
Dink voor jy praat, net soos wanneer jy met enige ander volwassene gesels.
Moenie opmerkings maak oor hoe jy jou eie kind(ers) opgevoed het nie. Al bedoel jy dit hóé goed, daar is gewoonlik kritiek in sulke opmerkings verskuil.
Volwasse kinders kan dalk verstote voel as jy hulle ignoreer en net aan die kleinkinders aandag skenk. Gesels met hulle oor “grootmensdinge” – enigiets anders as net oor die kleinkinders se welstand en opvoeding.
Luister aandagtig, sonder om in die rede te val of gereed te sit met ʼn antwoord of raad nog voordat hy of sy klaar gepraat het. Onthou, 50% van kommunikasie behels die boodskappe wat jy uitstuur; die ander 50% is die boodskappe wat jy ontvang.
Gereelde kommunikasie oor alledaagse dinge – of dit nou van aangesig tot aangesig, telefonies, per e-pos of deur middel van teksboodskappe is – hou kommunikaiekanele oop. Dit maak dit makliker om, wanneer dit nodig is, oor netelige kwessies te gesels.
Weerhou raad tot jou kind jou raad of opinie vra en wees versigtig met wat jy sê en hoe jy dit sê. Opmerkings soos: “Ek het jou mos gewaasku” of ”Eendag sal jy dinge sien soos ek dit sien”, is taboe. Dis die vinnigste manier om die gesprek te beëindig of jou kind op die verdediging te plaas. Sy sal nooit weer die vrymoedigheid hê om netelige sake met jou te bespreek nie.
Gesels mét jou volwasse kinders, moenie hulle aanspreek soos jy met jonger kinders sal praat nie.
Hoe weet ek of ek op veilige terrein beweeg?
Pope Goris beveel aan dat ouers hulself voortdurend die volgende vrae moet vra:
Gee ek ongevraagde raad?
Bombardeer ek hulle met vrae oor hul persoonlike lewe?
Luister ek aandagtig en bevestig my lyftaal of gesigsuitdrukking dit?
Onderbreek ek hulle voortdurend om my mening te lug?
Vra ek toestemming om voorstelle te maak of raad te gee?
Stel ek vas wat spesifiek hulle nodig het of van my verwag?
Verkwalik ek hulle as hulle nie gereeld kom kuier of kommunikeer nie?
Kritiseer ek elke ding wat hulle doen en sê?
Praat ek met hulle soos ek sal praat met ander volwassenes wat ek respekteer?
Is ek voortdurend besig om voor te skryf, te veroordeel, te verwag, oë te rol, arms te vou of uit die vertrek te storm uit frustrasie en afkeer?
Gebruik ek ”ek”-boodskappe in plaas van ”jy”-boodskappe?
Weet ek wanneer om te praat en wanneer om eerder stil te bly?
Sal my manier van kommunikeer bydra tot ʼn gesonder en sterker verhouding met my kind?
Neem dít ter harte
Jou kind sal waarskynlik op die een of ander meer manier aandui wanneer jou kommunikasiestyl haar dwars in die krop steek. Wees bedag daarop, respekteer dit en werk daaraan.
ʼn Humoristiese opmerking ʼn Verergde sug of geïrriteerde stemtoon
Liggaamstaal wat boekdele spreek, soos oë wat rol, of gevoude arms
ʼn Sagte woord
ʼn Skerp opmerking
ʼn Openlike versoek
Verbreek alle kontak
Geniet die mooi en positiewe verhouding wat sal voortvloei uit gesonde kommunikasie tussen jou en jou volwasse kinders.
How Stuff Works. https://lifestyle.howstuffworks.com/family/parenting/parenting-tips/how-to-talk-with-adult-children1.htm
Live About. https://www.liveabout.com/hints-for-communicating-with-adult-children-1695831
Pope Gorris, Martha. 2007.Ouerwees vir jong volwassenes. Lux Verbi. BM.